open-index/open-wikipedia-markdown huggingface dataset:
Štefan Babjak

**Štefan Babjak** (* 7. október 1931, Humenné – † 27. apríl 2008, Bánska Bystrica), bol slovenský operný (barytón), operetný a muzikálový spevák. Spevu sa venujú aj štyri z jeho piatich deti - Martin Babjak, Štefan Babjak, Ján Babjak a Terézia Kružliaková. Dcéra Anna je zdravotnou laborantokou. 

Člen DJGT v Banskej Bystrici od roku 1959. Vynikol najmä ako predstaviteľ postáv Verdiho opier (Posa v *Donovi Carlosovi*, Luna v *Trubadúrovi*, Jago v *Othellovi*). Z ďalších rolí: *Eugen Onegin* (Piotr Iľjič Čajkovskij), Escamillo (G. Bizet - *Carmen*). Uplatnil sa tiež v operete a venoval sa aj koncertnej činnosti.

## Zo života
Spolu s manželkou Teréziou majú päť detí: Martin (* 1960), Štefan (* 1966), Ján (* 1968), Anna, Terézia (* 1978).

## Operné postavy
* *Onegin* - (Piotr Iljič Čajkovskij - Eugen Onegin) 
* *Escamillo* - (Georges Bizet - Carmen)
* *Igor* (Alexander Borodin - Knieža Igor)
* *Vodník* (Antonín Dvořák – Rusalka)
* *Valentín* - (Charles Gounod – Faust a Margaréta)
* *Stárek* (Leoš Janáček – Jej pastorkyňa)
* *Štelina* (Eugen Suchoň – Krútňava)
* *Posa* - (Giuseppe Verdi - Don Carlos)
* *Rodrigo* - (Giuseppe Verdi - Don Carlos)
* *Luna* - (Giuseppe Verdi - Trubadúrovi) 
* *Jago* - (Giuseppe Verdi - Othello)
* *Rigoletto* - (Giuseppe Verdi - Rigoletto)
* *Simone Boccanegra* - (Giuseppe Verdi - Simone Boccanegra)
* *Renato* - (Giuseppe Verdi - Maškarný bál)
* *Germont* - (Giuseppe Verdi - Traviata)

## Operetné postavy
* *Caniche* - (Gejza Dusík - Modrá ruža) 
* *Miško* - (Emmerich Kálmán - Čardášová princezná)

## Muzikálové postavy
* *Horác Vandergelder* - (Hello, Dolly)
* *Alfréd Doolitl* - (My Fair Lady)

## Referencie

## Externé odkazy
* Štefan Babjak - Osobnosti.sk 
* Štefan Babjak - Osobnosti.cz
* Stále živý umelecký odkaz barytonistu Štefana Babjaka Opera Slovakia
*Štefan Babjak – pilier banskobystrickej opery Opera Slovakia

Kategória:Slovenskí operní speváci
Kategória:Barytonisti
Kategória:Členovia Štátnej opery
Kategória:Osobnosti z Humenného
Lívia Ághová

**Lívia Ághová** (* 7. október 1963, Kráľová nad Váhom) je slovenská operná speváčka (soprán).

## Zo života
V roku 1984 absolvovala na Konzervatóriu v Bratislave. Začínala v Slovenskom národnom divadle v Bratislave (1985). Z postáv Mimmi (G. Puccini *Bohéma*), Micaela (G. Bizet *Carmen*), Pamina (W. A. Mozart, Čarovná flauta), Zuzanka (W. A. Mozart, *Figarova svadba*), Donna Elvíra (W. A. Mozart, *Don Giovanni*). Od roku 1988 je sólistkou opery ND v Prahe, kde vystupovala o. i. v rolách: Nedda (R. Leoncavallo *Komedianti*), Júlie (Ch. Gounod *Romeo a Júlia*), Bystrouška (L. Janáček *Liška Bystrouška*), Žofia (R. Strauss, *Ružový gavalier*). Hosťovala takmer na všetkých významných operných scénach Európy, V Rakúsku, Nemecku, Francúzsku France, Taliansku .

## Ocenenia
* *Dar roka 2012*, za dlhoročnú benefičnú činnosť 

## Diskografia
diskografia nie je úplná
* 1992 *Ave Maria - Lívia Ághová a Miroslav Dvorský* - Musica
* 1998 Dvořák: Rusalka - Fleming, Hawlata, Heppner, Zajick, Urbanová - Decca UPC: 028946056820 (daší účinkujúci: Lívia Ághová, Dana Burešová, Zdena Kloubová, Ivan Kusnjer, Hana Minutillo...)
* 2004 *Návrat Dvořákovy velké romantické opery!* - Supraphon SU 3793-2,
* 2005 *Vinšujeme Vám... (vianočné koledy)* - Musica, - 23. Lívia Ághová - Ave Maria
* 2016 *Svet nám ich závidí: Lívia Ághová Live* - Metropolitný orchester Bratislava R141 007-2-131, CD

## Referencie

## Externé odkazy
* Postavy v Státní opera, Praha - opera.cz
* Profil na Hudobnom centre

Kategória:Slovenské operné speváčky
Kategória:Sopranistky
Kategória:Slovenskí hudobní pedagógovia
Kategória:Členovia Opery Slovenského národného divadla
Kategória:Osobnosti zo Šale
10P/Tempel

**10P/Tempel** je periodická kométa. Objavil ju Ernst Wilhelm Leberecht Tempel 4. júla 1873. Obieha okolo Slnka v perióde 5,382 rokov.

010
Kategória:Astronomické objekty objavené v roku 1873
28P/Neujmin

**28P/Neujmin** je periodická kométa, ktorú objavil Grigorij Nikolajevič Neujmin 3. septembra 1913. Okolo Slnka obieha v perióde 18,17 rokov.

Kategória:Periodické kométy
Kategória:Astronomické objekty objavené v roku 1913
31P/Schwassmann-Wachmann

**31P/Schwassmann-Wachmann** je periodická kométa, ktorú objavili Arnold Schwassmann a Arno Arthur Wachmann 17. januára 1929. Jej orbitálna perióda je 8,705 rokov.

Kategória:Periodické kométy
Kategória:Astronomické objekty objavené v roku 1929
36P/Whipple

**36P/Whipple** je periodická kométa, ktorú objavil Fred Lawrence Whipple 15. októbra 1933. Jej orbitálna perióda je 8,501 rokov.

Kategória:Periodické kométy
Kategória:Astronomické objekty objavené v roku 1933
Plebiscit

**Plebiscit** alebo **ľudové hlasovanie** je nástroj priamej demokracie, v ktorom všetci občania s volebným právom môžu hlasovať o závažnej politickej otázke, ktorá sa týka územnej organizácie, napríklad hraníc (štátu, obce), zmien územia a pod.

Na rozdiel od referenda sa plebiscit nevyhlasuje vo vopred ústavou určených prípadoch, ale podľa potreby alebo požiadaviek občanov (petícia).  V rôznych štátoch môže okrem občianskej iniciatívy iniciovať plebiscit aj hlava štátu, vláda alebo parlament.

Kategória:Priama demokracia
Kategória:Politológia
37P/Forbes

**37P/Forbes** je periodická kométa, ktorú objavil Alexander F. I. Forbes 1. augusta 1929. Jej orbitálna perióda je 6,349 rokov.

Kategória:Periodické kométy
Kategória:Astronomické objekty objavené v roku 1929
39P/Oterma

**39P/Oterma** je periodická kométa, ktorú objavila Liisi Oterma 8. apríla 1943. Jej orbitálna perióda je 19,43 rokov.

Kategória:Periodické kométy
Kategória:Astronomické objekty objavené v roku 1943
41P/Tuttle-Giacobini-Kresák

**41P/Tuttle-Giacobini-Kresák** je periodická kométa, ktorú objavili Horace Parnell Tuttle, Michel Giacobini a Ľubor Kresák. Bola objavená 3. mája 1858. Jej orbitálna perióda je 5,419 rokov.

Kategória:Periodické kométy
Kategória:Astronomické objekty objavené v roku 1858
47P/Ashbrook-Jackson

**47P/Ashbrook-Jackson** je periodická kométa, ktorú objavili Joseph Ashbrook a Cyril V. Jackson. Bola objavená 26. augusta 1948. Jej orbitálna perióda je 8,301 rokov.

Kategória:Periodické kométy
Kategória:Astronomické objekty objavené v roku 1948
48P/Johnson

**48P/Johnson** je periodická kométa, ktorú objavil Ernest Leonard Johnson 15. augusta 1949. Jej orbitálna perióda je 6,963 rokov.

Kategória:Periodické kométy
Kategória:Astronomické objekty objavené v roku 1949
49P/Arend-Rigaux

**49P/Arend-Rigaux** je periodická kométa, ktorú objavili Sylvain Julien Victor Arend a Fernand Rigaux. Prvýkrát bola objavená 5. februára 1951. Jej orbitálna perióda je 6,625 rokov.

Kategória:Periodické kométy
Kategória:Astronomické objekty objavené v roku 1951
52P/Harrington-Abell

**52P/Harrington-Abell** je periodická kométa, ktorú objavili Robert G. Harrington a George Ogden Abell. Prvýkrát bola objavená 22. marca 1955. Jej orbitálna perióda je 7,538 rokov.

Kategória:Periodické kométy
Kategória:Astronomické objekty objavené v roku 1955
53P/Van Biesbroeck

**53P/Van Biesbroeck** je periodická kométa, ktorú objavil George Van Biesbroeck 1. septembra 1954. Jej orbitálna perióda je 12,53 rokov.

Kategória:Periodické kométy
Kategória:Astronomické objekty objavené v roku 1954
65P/Gunn

**65P/Gunn** je periodická kométa, ktorú objavil James E. Gunn 17. októbra 1970. Jej orbitálna perióda je 6,803 rokov.

Kategória:Periodické kométy
Kategória:Astronomické objekty objavené v roku 1970
71P/Clark

**71P/Clark** je periodická kométa, ktorú objavil Michael Clark 9. júna 1973. Jej orbitálna perióda je 5,521 rokov.

## Externé odkazy

* 71P at Garry Kronk's Cometography

Kategória:Periodické kométy
Kategória:Astronomické objekty objavené v roku 1973
Panvová kosť

**Panvová kosť** (lat. *os coxae*) tvorí tzv. pletenec dolnej končatiny (lat. *cingulum membri inferioris*); vzniká spojením troch pôvodne samostatných kostí:
*bedrová kosť (lat. *os ilium*)
*sedacia kosť (lat. *os ischii*)
*lonová kosť (lat. *os pubis*)
V detstve sú tieto kosti pospájané chrupavkou v tvare písmena *„Y“* (lat. *cartilago ypsiloformis*), ktorá okolo 14.–16.roka osifikuje. Jej stred je v oblasti jamky bedrového kĺbu.

Pravá a ľavá panvová kosť sa vpredu spájajú v lonovej spone (lat. *symphisis pubica*), vzadu sa kĺbom spájajú s krížovou kosťou (lat. *os sacrum*). Vzniká tak kostený prstenec, ktorý tvorí bázu trupu a na ktorý sa pripájajú kosti dolných končatín - panva (lat. *pelvis*).

Kategória:Kosti panvy
74P/Smirnovová-Černych

**74P/Smirnovová-Černych** je periodická kométa, ktorú objavili Tamara Michajlovna Smirnovová a Nikolaj Stepanovič Černych. Prvýkrát bola objavená 4. marca 1975. Jej orbitálna perióda je 8,524 rokov.

Kategória:Periodické kométy
Kategória:Astronomické objekty objavené v roku 1975
77P/Longmore

**77P/Longmore** je periodická kométa, ktorú objavil Andrew Jonathan Longmore 10. júna 1975. Jej orbitálna perióda je 6,835 rokov.

Kategória:Periodické kométy
Kategória:Astronomické objekty objavené v roku 1975
56P/Slaughter-Burnham

**56P/Slaughter-Burnham** je periodická kométa, ktorú objavili Charles D. Slaughter a Robert Burnham. Prvýkrát bola objavená 27. januára 1959. Jej orbitálna perióda je 11,54 rokov.

Kategória:Periodické kométy
Kategória:Astronomické objekty objavené v roku 1959
60P/Tsuchinshan

**60P/Tsuchinshan** je periodická kométa, ktorá bola objavená na observatóriu Tsuchinshan 11. januára 1965. Jej orbitálna perióda je 6,785 rokov.

Kategória:Periodické kométy
Kategória:Astronomické objekty objavené v roku 1965
78P/Gehrels

**78P/Gehrels** je periodická kométa, ktorú objavil Tom Gehrels 23. septembra 1973. Jej orbitálna perióda je 7,22 rokov.

Kategória:Periodické kométy
Kategória:Astronomické objekty objavené v roku 1973
84P/Giclas

**84P/Giclas** je periodická kométa, ktorú objavil Henry L. Giclas 8. septembra 1978. Jej orbitálna perióda je 6,965 rokov.

Kategória:Periodické kométy
Kategória:Astronomické objekty objavené v roku 1978
88P/Howell

**88P/Howell** je periodická kométa, ktorú objavil Ellen Howell 29. augusta 1981. Jej orbitálna perióda je 5,5 rokov.

## Referencie


Kategória:Periodické kométy
Kategória:Astronomické objekty objavené v roku 1981
91P/Russell

**91P/Russell** je periodická kométa, ktorú objavil Kenneth S. Russell 14. júna 1983. Jej orbitálna perióda je 7,663 rokov.

Kategória:Periodické kométy
Kategória:Astronomické objekty objavené v roku 1983
98P/Takamizawa

**98P/Takamizawa** je periodická kométa, ktorú objavil Kesao Takamizawa 30. júla 1984. Jej orbitálna perióda je 7,4 rokov.

Kategória:Periodické kométy
Kategória:Astronomické objekty objavené v roku 1984
99P/Kowal

**99P/Kowal** je periodická kométa, ktorú objavil Charles Thomas Kowal 24. apríla 1977. Jej orbitálna perióda je 15,06 rokov.

Kategória:Periodické kométy
Kategória:Astronomické objekty objavené v roku 1977
2005 QP87

**2005 QP<sub>87</sub>** je planétka zo skupiny Amor, patriaca súčasne medzi objekty pravidelne sa približujúce k Zemi (NEO). Jej dráha nie je doposiaľ definitívne určená, preto jej nebolo doteraz pridelené katalógové číslo.

## Popis objektu
Vzhľadom na to, že bola pozorovaná iba jeden mesiac počas jej najväčšieho priblíženia k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História
Planétka bola objavená 31. augusta 2005 okolo 03:07 svetového času (UTC) na snímkach získaných 0,9-metrovým ďalekohľadom s CCD kamerou na Steward Observatory, Kitt Peak, v rámci programu FMO (Fast Moving Object) Spacewatch. Planétku objavil Štefan Kürti zo Slovenska on-line cez internet a ďalšie pozície získal profesionálny astronóm M. T. Read. Dňa 31. augusta 2005 o 21:49 UTC preletela rýchlosťou 2,73 km/s v minimálnej vzdialenosti 1,122 mil. km od stredu Zeme. Na jej sledovaní sa podieľalo tiež observatórium na juhočeskej Kleti.

## Výhľad do budúcnosti
Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 895 tis. km. Najbližšie veľké priblíženie k Zemi na vzdialenosť 4,92 mil. km sa očakáva 18. septembra 2031. V 21. storočí dôjde ešte k ďalším priblíženiam tohto telesa k Zemi, a to v rokoch 2042, 2071 a 2082. Aj keď patrí k blízkozemským planétkam, nemôže Zem ohroziť.

## Externé odkazy

* Asteroid 2005 QP87. - NEO page. NASA/JPL  (po anglicky, nákres dráhy)
* 2005 QP87. - NeoDys (po anglicky)

Kategória:Skupina Amor
Kategória:Astronomické objekty objavené v roku 2005
2005 TC51

**2005 TC<sub>51</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Jej dráha nie je doposiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba jeden deň počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku objavili 12. októbra 2005 okolo 06:08 svetového času (UTC) na Lincoln Laboratory Observatory jednometrovým ďalekohľadem s CCD kamerou v rámci programu LINEAR astronómovia M. Bezpalko, L. Manguso, D. Torres, R. Kracke, A. Milner a H. Love. Dne 14. októbra 2005 o 20:30 UTC preletela rýchlosťou 9,25 km/s v minimálnej vzdialenosti 568 tis. km od stredu Zeme. 

## Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 531 tis. km. Najbližšie priblíženie k Zemi na vzdialenosť 10,1 mil. km sa očakáva 16. októbra 2006. V 21. storočí dôjde ešte k ďalším priblíženiam tohto telesa k Zemi, a to každoročne v apríli až máji 2019 až 2024 a potom v septembri až októbri 2087 až 2094. Väčšie priblíženie na 920 tis. km nastane 14. októbra 2089. 

Dlhé série každoročných približení sú0 dané skutočnosťou, že obežná doba tejto planétky okolo Slnka je iba o niekoľko dní dlhšia ako jeden rok.

Aj keď objekt patrí k blízkozemským planétkam, nemôže Zem ohroziť.

## Externé odkazy

* Asteroid 2005 TC51. - NEO page. NASA/JPL (nákres dráhy) 
* 2005 TC51. - NeoDys 
* 2005 TC51 - Minor Planet Center Electronic Circular (hlásenie objavu) 

Kategória:Skupina Apollo
Kategória:Astronomické objekty objavené v roku 2005
2005 UA1

**2005 UA<sub>1</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba devätnásť dní počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku objavili 23. októbra 2005 okolo 07:42 svetového času (UTC) v  Steward Observatory Catalina Station, ležiacom  severovýchodne od Tucsonu, AZ (USA), 0,68metrovým Schmidtovým ďalekohľadom vybaveným CCD kamerou v rámci programu Catalina Sky Survey astronómovia E. J. Christensen a R. E. Hill. O tri dni skôr, 20. októbra 2005 o 23:03 UTC planétka preletela rýchlosťou /s v minimálnej vzdialenosti 1,092 mil. km od stredu Zeme.

V minulosti, 2. júla 1965, planétka preletela vo vzdialenosti 0,7 až 4,8 mil. km od Marsu a 16. novembra 1987 vo vzdialenosti približne 2,3 mil. km od  planétky 4 Vesta. Skôr ako bola objavená, sa k Zemi priblížila na niekoľko málo desiatok miliónov kilometrov v rokoch 1999 a 2002.

## Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 206 tis. km. Najbližšie priblíženie k Zemi na vzdialenosť 28,0 mil. km sa očakáva 5. júna 2036. V 21. storočí dôjde ešte k ďalším priblíženiam tohto telesa k Zemi, a to v rokoch 2042, 2073 a 2076. Nebezpečnejšie priblíženie sa očakáva októbra 2036; ďalšie problematické, ale menej nebezpečné prelety sa ešte čakajú v rokoch 2048 a 2051. Aj tak kumulatívna pravdepodobnosť zrážky tohto objektu so Zemou v 21. storočí nie je príliš vysoká a bola vyčíslená na 7,8×10−8 (t. j. 1:12 821 000). Na turínskej stupnici je preto klasifikovaná stupňom 0, na palermskej -7,46. Ak by však ku kolízii došlo, bola by rýchlosť stretu telesa so Zemou približne /s. Vzhľadom na odhadované rozmery by jej kolízia so Zemou nespôsobila pravdepodobne žiadne škody.

## Externé odkazy

* Asteroid 2005 UA1. - NEO page. NASA/JPL (nákres dráhy)  
* 2005 UA1. - NeoDys 
* 2005 UA1 - Minor Planet Center Electronic Circular (hlásenie objavu) 

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2005
Polysacharid

**Polysacharidy** sú sacharidy zložené z veľkého počtu molekúl jednoduchých cukrov, spojených navzájom kyslíkovými mostíkmi. Relatívna molekulová hmotnosť je vysoká (až niekoľko tisíc) a prejavuje sa zmenou niektorých vlastností v porovnaní s mono- alebo disacharidmi. Polysacharidy sa zvyčajne nerozpúšťajú vo vode, len napučiavajú, nemajú sladkú chuť. Pre organizmy sú to látky zásobné alebo stavebné. Stavebnou jednotkou polysacharidov býva väčšinou glukóza. Ich molekulový vzorec je (C6H10O5)n.

Najvýznamnejšie polysacharidy sú škrob a celulóza. Nekryštalizujú a vo vode sa iba ťažko rozpúšťajú, a to iba na nepravý koloidový roztok. Pôsobením minerálnych kyselín alebo enzýmov sa štiepia na glukózu.

## Heteropolysacharidy
Heteropolysacharidy sú sacharidy obsahujúce dva alebo viac typov monosacharidových jednotiek.

## Škrob

Nie je jednotná látka.Skladá sa z amylózy a amylopektínu. Stavebnou jednotkou oboch zložiek je alfa-D glukopyranóza. Glykozidová väzba v amylóze vzniká reakciou poloacetálového hydroxilu jednej molekuly a hydroxilovej skupiny na štvrtom atóme uhlíka nasledujúcej molekuly D-glukózy. Čiastočnou hydrolýzou (hydrolýzami alebo enzýmami) sa štiepi makromolekula škrobu na dextríny-polysacharidy s nižšou relatívnou molekulovou hmotnosťou. Dextríny sa používajú ako technické lepidlá. Pokračujúcou hydrolýzou vzniká disacharid maltóza a napokon monosacharid D-glukóza. Hlavným zdrojom škrobu sú niektoré časti rastlín. Zemiakové hľuzy majú až 20 % škrobu, obilniny až 50 - 80 %. Škrob je základná zložka potravy.

## Celulóza

## Iné projekty
Medzigalaktický priestor

**Medzigalaktický priestor** je priestor medzi galaxiami. Obyčajne neobsahuje žiaden prach ani plyn a je veľmi blízky vákuu.

Kategória:Galaktická astronómia
Karel Laštovka

Prof. JUDr. **Karel Laštovka**, (* 14. december 1876, Kolín – † 10. jún 1941, Praha) bol český a slovenský pedagóg,
bol rektor Univerzity Komenského v Bratislave.

V rokoch 1921–1939 bol riadnym profesorom správneho práva na Právnickej fakulte UK v Bratislave.

Kategória:Slovenskí pedagógovia
Kategória:Slovenské osobnosti českého pôvodu
Kategória:Rektori Univerzity Komenského v Bratislave
Kategória:Vyučujúci na Právnickej fakulte Karlovej univerzity
Kategória:Absolventi Právnickej fakulty Karlovej univerzity
2005 TK50

**2005 TK<sub>50</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je dosiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba niekoľko hodín počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku objavili 9. októbra 2005 okolo 04:12 svetového času (UTC) v Steward Observatory na Kitt Peak v rámci programu Spacewatch deväťdesiatcentimetrovým ďalekohľadem s CCD kamerou astronómovia T. H. Bressi a J. J. Gomez. Druhý menovaný bol dobrovoľník-amatér zo Španielska, ktorý sa zapojil do programu hľadania veľmi rýchlo sa pohybujúcich telies v blízkosti Zeme FMOP (Fast Moving Objects Program). Dňa 10. októbra 2005 o 04:01 UTC preletela planétka rýchlosťou /s v minimálnej vzdialenosti 135 tis. km od stredu Země. Vizuálne vyhodnotenie záznamu z CCD kamery však trvalo určitú dobu a objav bol tak nahlásený Stredisku pre malé planéty MPC (Minor Planet Center) až 12. októbra 2005, čo znemožnilo zapojenie ďalších hvezdární do sledovania tohto objektu, ktorý medzitým zmizol ďaleko od Zeme. Preto bude ťažké pri ďalších návratoch do blízkosti Zeme tento objekt znova objaviť.

## Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenost medzi jej dráhou a dráhou Zeme je 117 tis. km. Najbližšie väčšie priblíženie k Zemi na vzdialenosť 28,7 mil. km sa očakáva 27. septembra 2013. V 21. storočí dôjde ešte k ďalším priblíženiam tohto telesa k Zemi, a to v rokoch 2027, 2051, 2054, 2059, 2090 a 2098. Okrem toho planétka v roku 2072 preletí okolo Marsu (vo vzdialenosti 7,4 mil. km a v roku 2098 okolo Venuše (6,8 mil. km). Tieto dva prelety však príliš neovplyvnia elementy dráhy tohto telesa.  Prelety v rokoch 2027 a 2054 sú klasifikované ako veľmi blízke, ale so zanedbateľným rizikom kolízie. O niečo vyššie nebezpečenstvo znamená prelet 7. marca 2100. Kumulatívna pravdepodobnosť zrážky so Zemou v 21. storočí nie je príliš vysoká a bola vyčíslená na 1,3×10−8 (t. j. 1:76 923 000). Na turínskej stupnici je preto klasifikovaná stupňom 0, na palermskej -9,50. Ak by však ku kolízii došlo, bola by rýchlosť stretu telesa so Zemou približne /s. Vzhľadom na odhadované rozmery by jej kolízia so Zemou nespôsobila pravdepodobne žiadne škody.

## Externé odkazy

* Asteroid 2005 TK50. - NEO page. NASA/JPL (nákres dráhy)  
* 2005 TK50. - NeoDys 
* MPEC 2005 TK50 - Minor Planet Center Electronic Circular (hlásenie objavu) 

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2005
Tayov-Sachsov syndróm

**Tayov-Sachsov syndróm** alebo **Adsonov syndróm** alebo **Sachsova choroba** alebo **gangliozidióza**, skratka **TSD** (z angl. *Tay-Sachs disease*), je dedičná metabolická choroba spôsobená nedostatkom lyzozomálnych hydroláz. Je to autozomálne recesívne dedičné ochorenie.
 
Symptómy ochorenia sa prejavia, keď sa v nervových bunkách mozgu nahromadí škodlivé množstvo gangliozidov (derivátov mastných kyselín). Prejavuje sa čerešňovo-červenou škvrnou na sietnici oka. Tieto dôsledky sú spôsobené nedostatočnou aktivitou hexózaminidázy A.

## Formy
Tayov-Sachsov syndróm má rôzne formy, ktoré sú rôzne závažné. Klasifikovať sa dá podľa toho, kedy sa začinajú prejavovať prvé príznaky.

### Detská TSD
Klinické prejavy sa objavujú už počas prvých 6. mesiacov života; ochorenie je letálne (smrteľné). Nervové bunky sa pod vplyvom množstva gangliozídií rozširujú a spomaľuje sa tak mentálny aj fyzický vývin. Pacienti sú prevažne slepí a hluchí, neschopní prehĺtať a pohybovať sa. Smrť obyčajne nastáva do piatich rokov.

### Mládenecká TSD
Klinické prejavy sa objavujú vo veku 2-10 rokov. Je veľmi vzácne. Pacienti majú problémy pohybovať sa, majú neistú chôdzu, problémy prehĺtať a rozprávať. Smrť nastáva medzi piatym až pätnástym rokom života.

### Neskorá TSD alebo LOTS (Late Onset Tay-Sachs Syndrome)
Nastupuje vo veku 20-30 rokov a nie je smrteľná. Prejavuje sa neistou chôdzou, spomaleným vývinom a psychickými poruchami (hlavne schizofréniou). Pacienti sú prevažne pripútaní na invalidný vozík, ale psychické poruchy sa dajú kontrolovať liekmi, a tak môžu viesť relatívne normálny život.

## Referencie

Kategória:E75 Poruchy metabolizmu sfingolipidov a iné poruchy ukladania lipidov
Kategória:Autozomálne recesívne choroby
Kategória:Eponymické termíny v medicíne
Substancia

**Substancia** (z lat. *substantia* = stav, podstata, zosobnenie < *substare* = byť v čom/pod čím) môže byť:
*v exaktných vedách: hmota alebo látka
*vo farmakológii: liečivo v tuhom stave
*odborne: podstata; to, čo tvorí obsah či hodnotu či základ niečoho
*vo filozofii:
**vlastná podstata vecí (a javov)
**nezávisle (od ostatného) existujúce súcno, súcno osebe – pôvodne Aristotelov pojem prvého súcna, samostatného a nemenného nositeľa všetkých vecí, pozri substancia (filozofia)
* film: Substancia (film)
Mezoamerické indiánske jazyky

**Mezoamerické indiánske jazyky** alebo **stredoamerické indiánske jazyky** sú indiánske jazyky, ktorými sa hovorí/-lo v Mezoamerike.

Veľká väčšina z nich vymrela. Dnes ešte existuje asi 70 z nich.

## Delenie bežné na Slovensku
### Zoskupenia rodín a jazykov / fyly
# uto-aztécke jazyky (uto-azték) (vyše 27) – pozri aj severoamerické indiánske jazyky 
# mayské jazyky (vyše 20)
# oto-mangueské jazyky (27)
# mixe-zoqueské jazyky (mixe-zoque) (19)

### Ostatné
# tarasco (taraský jazyk, purépecha, purepeča)
# cuitlatec
# totonacké jazyky 
# tequistlatecké jazyky 
# xincaské jazyky 
# lencaské jazyky (lenkaské j., lenka)
# jicaque
# payaské jazyky
# misumalpaské jazyky

## Delenie podľa anglickej wiki

### Rodiny
# algické jazyky (29) – pozri aj severoamerické indiánske jazyky
# chibchaské jazyky (čibča) (22) – pozri aj juhoamerické indiánske jazyky
# comecrudské jazyky (3) – pozri aj severoamerické indiánske jazyky
# guaicuraské jazyky (waikurijské j.)  (8)
# jicaqueské jazyky (jicaque) ()
# lencaské jazyky (lenkaské j., lenka) ()
# mayské jazyky (31)
# misumalpaské jazyky (misulmapa) (5)
# mixe-zoqueské jazyky (mixe-zoque) (19)
# jazyky na-dene (na-dené) (40) – pozri aj severoamerické indiánske jazyky
# oto-mangueské jazyky (27)
# tequistlatecké jazyky (3)
# totonacké jazyky (2)
# uto-aztécke jazyky (uto-azték) (33) – pozri aj severoamerické indiánske jazyky 
# xincaské jazyky ()
# yuma – cochimí (yumasko [alebo:jumasko/yumsko]-kočimijské jazyky) -  pozri aj severoamerické indiánske jazyky (11)

### Izolované alebo nezaradené jazyky
# alagüilac *(Guatemala)*
# coahuiltecké jazyky *(US: Texas; severovýchodné Mexico)*
# cotoname *(severovýchodné Mexico; US: Texas)*
# cuitlatec *(Mexico: Guerrero)*
# huetar *(Costa Rica)*
# huave *(Mexico: Oaxaca)*
# maratino *(severovýchodné Mexico)*
# naolan *(Mexico: Tamaulipas)*
# quinigua *(severovýchodné Mexico)*
# seri (serijčina) *(Mexico: Sonora)*
# solano *(severovýchodné Mexiko; US: Texas)* – pozri aj severoamerické indiánske jazyky
# tarasco (taraský jazyk, purépecha, purepeča)  *(Mexico: Michoacán)* 

## Zdroj
*
Sinclair Lewis

**Sinclair Lewis** (* 7. február 1885, Sauk Centre, Minnesota, USA – † 10. január 1951, Rím, Taliansko) bol americký spisovateľ.

V roku 1926 získal Pulitzerovu cenu za román *Arrowsmith*  a v roku 1930 ako prvý Američan Nobelovu cenu za literatúru . 

## Referencie


## Iné projekty

## Externé odkazy
* životopis na stránkách Nobelovy ceny
* vlastní životopis
* životopis
* The Sinclair Lewis Society

Kategória:Spisovatelia USA
Kategória:Dramatici USA
Kategória:Absolventi Yale University
Kategória:Nositelia Nobelovej ceny za literatúru
Kategória:Víťazi Pulitzerovej ceny
Kategória:Osobnosti z Minnesoty
Guaicura

**Guaicura** (alebo **Guaycura, Guaicura, Guaycuara, Guayacura, Guaicuri, Waikuri, Waikura**) bol indiánsky kmeň žijúci na juhu polostrova Baja California (Dolná Kalifornia) v dnešnom Mexiku. Hovoril guaicuraskými jazykmi.

Kategória:Mezoamerickí Indiáni
Marián Gavenda

Mons. ThLic. **Marián Gavenda,** PhD. (* 7. marec 1963, Trenčín) je slovenský rímskokatolícky kňaz, prekladateľ a spisovateľ. 

## Zo života
Základnú školu a gymnázium vyštudoval v Trenčíne. Následne študoval na Strednej hotelovej škole v Piešťanoch. V roku 1988 emigroval do Talianska. Tu absolvoval kňazskú formáciu na Pápežskom kolégiu Nepomucenum. Filozofiu a teológiu absolvoval na Pápežskej lateránskej univerzite v Ríme. Za kňaza bol vysvätený v roku 1994. V roku 1996 dosiahol licenciát teológie (ThLic.) na Inštitúte spirituality Pápežskej gregoriánskej univerzity v Ríme.

Od roku 2000 do 28. februára 2009 bol šéfredaktorom Katolíckych novín. Od októbra 2000 do októbra 2006 bol hovorcom Konferencie biskupov Slovenska. Od roku 2009 pôsobí v Devíne .

V roku 2001 mu pápež Ján Pavol II. udelil titul pápežský prelát.

## Dielo
### Knihy
* *Svetový kongres cirkevných hnutí*, 1998, spoluautor .
* *Na pulze života*, 2005.
* *Jazyk ako platforma komunikacie a tolerancie*, 2006, spoluautor. 
* *Klenot gotiky. A gothic jewel*, 2006, autori: Marián Gavenda, Karol Kállay, Slovart
* *[[Teologický a náboženský slovník|Teologický a náboženský slovník 1. diel: A - K]]*, 2006, autori: Viliam Judák, František Vnuk, Marián Gavenda.
* *Dokumenty Druhého vatikánskeho koncilu*, 2008.
* *Láska nikdy nezanikne. Myšlienky svätého Pavla*, 2008.
* *Lurdy, stopäťdesiatročný zázrak*, 2008.
* *Na životných cestách*, 2008.
* *Z túžby podeliť sa*, 2009, Serafín. 
* *Chrámy. Drevené kostolíky na Slovensku. Wooden Churches in Slovakia*, 2009, autori: Marián Gavenda, Karol Kállay, Ikar, ISBN 978-80-551-1647-1.
* *Z túžby podeliť sa. Fragmenty z vysielaní Vatikánskeho rozhlasu v rokoch 1988 - 1993*, 2009, Serafín, ISBN 978-80-8081-085-6.
* *Boh prichádza už v Advente*, 2010, Vydavateľstvo Don Bosco, edícia VDV viera do vrecka, ISBN 978-80-8074-124-2.
* *Blahoslavený Ján Pavol II., Odkaz Slovensku*, 2011, Lúč.
* *Pane, nauč nás modliť sa. Praktická príručka pre každého kresťana*, 2011, Vydavateľstvo Don Bosco, edícia VDV viera do vrecka 6, ISBN 978-80-8074-141-9.
* *Nekonečné horizonty kardinála Korca*, 2011, ISBN 978-80-8046-564-3, životopis Jána Chryzostoma kardinála Korca.
* *Prečo žiť denne z Božieho slova?*, 2012, Vydavateľstvo Don Bosco, edícia VDV viera do vrecka 13.
* *S Kristom po Via Dolorosa*, 2012, Vydavateľstvo Don Bosco, ISBN 978-80-8074-157-0.
* *Náhody a náhodičky*, 2013, Perfekt, ISBN 978-80-8046-600-8. 
* *Svätosť pre každého*, 2013, Vydavateľstvo Don Bosco, edícia VDV viera do vrecka 26.

### Preklady
* Joseph Ratzinger: *Chváloreč na svedomie*, 2010, Spolok svätého Vojtecha, ISBN 978-80-7162-845-3, 
* Benedikt XVI., Seewald Peter: *Svetlo sveta*, 2010, Vydavateľstvo Don Bosco, 

## Referencie

## Iné projekty

## Zdroje
* Životopis Mariána Gavendu na gavenda.sk 

Kategória:Slovenskí rímskokatolícki kňazi
Kategória:Kresťanskí spisovatelia
Kategória:Slovenskí novinári
Kategória:Slovenskí prekladatelia
Kategória:Konferencia biskupov Slovenska
Kategória:Osobnosti z Trenčína
Kategória:Slovenskí emigranti a exulanti
2005 XA8

**2005 XA<sub>8</sub>** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je doposiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba dvanásť dní počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku objavili 6. decembra 2005 okolo 07:40 svetového času (UTC) na Lincoln Laboratory Observatory jednometrovým ďalekohľadem s CCD kamerou v rámci programu LINEAR astronómovia M. Bezpalko, L. Manguso, D. Torres, R. Kracke, A. Milner a H. Love. Necelý deň pred tým, 5. decembra 2005 o 11:12 UTC, preletela rýchlosťou 12,22 km/s v minimálnej vzdialenosti 224 tis. km od stredu Zeme. 

## Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 214 tis. km. Najbližšie priblíženie k Zemi na vzdialenosť 10,9 mil. km sa očakáva 17. júla 2022. V 21. storočí dôjde ešte k ďalším bezproblémovým priblíženiam tohto telesa k Zemi, a to v rokoch 2032, 2044 a 2054. V roku 2091 má preletieť okolo Marsu vo vzdialenosti približne 7,4 mil. km. 

Od roku 2063 sa však takmer každý rok bude veľmi približovať k Zemi vždy začiatkom decembra. Najväčšie nebezpečenstvo bude hroziť 5. decembra 2076. Napriek tomu kumulatívna pravdepodobnosť zrážky so Zemou v priebehu 21. storočia nie je príliš vysoká a bola vyčíslená americkým strediskom pre sledovanie PHA na 7,9×10-5 (tj. 1:13 000). Obdobie blízkych preletev má skončit v decembri 2086. Na turínskej stupnici je preto klasifikovaná stupňom 0, na palermskej -4,55. 

Podľa analýz talianskeho strediska pre sledovanie nebezpečných planétok je však americkými odborníkmi vypočítaná hodnota pravdepodobnosti kolízie veľmi nadhodnotená. Ak by však k zrážke napriek tomu došlo, bola by rýchlosť stretu telesa so Zemou približne 16,43 km/s. Vzhľadom na odhadované rozmery by jej kolízia so Zemou spôsobila menšie škody.

## Externé odkazy

* Asteroid 2005 XA8. - NEO page. NASA/JPL (nákres dráhy) 
* 2005 XA8. - NeoDys 
* MPEC 2005-X40 : 2005 XA8. - Minor Planet Center Electronic Circular (hlásenie objavu) 

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2005
Pavel Koncoš

Ing. **Pavel Koncoš** (* 28. september 1947, Rimavská Píla) je slovenský poľnohospodár a politik, v rokoch 1994 a 19982002 minister pôdohospodárstva SR.

## Životopis
Pochádza z roľníckej rodiny. Navštevoval Strednú poľnohospodársku technickú školu v Rimavskej Sobote následne vyštudoval Prevádzkovo-ekonomickú fakultu Vysokej školy poľnohospodárskej v Nitre. Po krátkodobej prevádzkovej praxi v JRD v Hrachove pracoval v rokoch 19661972 ako hlavný ekonóm v Plemenárskom podniku v Rimavskej Sobote. Od roku 1973 do roku 1979 bol predsedom Jednotného roľníckeho družstva v Klenovci. Do roku 1994 pôsobil vo funkcii predsedu Okresného roľníckeho družstevného zväzu v Rimavskej Sobote a bol podpredsedom Zväzu poľnohospodárskych družstiev Slovenska. Roku 1991 bol zvolený za prezidenta Slovenskej poľnohospodárskej a potravinárskej únie.

### Vstup do politiky
V roku 1992 bol zvolený za poslanca NR SR za Stranu demokratickej ľavice (SDĽ). V tomto volebnom období bol členom predsedníctva NR SR, predsedom Výboru NR SR pre poľnohospodárstvo, lesné a vodné hospodárstvo. V marci 1994 bol vymenovaný za ministra pôdohospodárstva Slovenskej republiky. Vo funkcii vystriedal Petra Bacu. Vo funkcii pôsobil do decembra 1994, kedy ho po predčasných parlamentných voľbách vymenil jeho predchodca Peter Baco.

V predčasných parlamentných voľbách kandidoval na kandidátke Spoločnej voľby (SDĽ), bol zvolený za poslanca NR SR a pôsobil ako člen Výboru NR SR pre pôdohospodárstvo a výboru NR SR pre nezlučiteľnosť funkcií štátnych funkcionárov. V parlamentných voľbách 1998 bol zvolený za poslanca NR SR v októbri 1998 sa vrátil do funkcie ministra pôdohospodárstva. V novembri 2001 bol na 7. zjazde SDĽ v Trnave zvolený za predsedu strany. Vo funkcii ministra pôsobil do októbra 2002. Po neúspešných parlamentných voľbách Koncoš abdikoval na funkciu predsedu SDĽ.

Po odchode z politiky si založil živnosť a poradenskú agentúru. Niekoľko mesiacov bol predsedom družstva v Dobrej Nive pri Zvolene. Vo voľbách roku 2009 kandidoval za poslanca Banskobystrického samosprávneho kraja za stranu NOVÁ DEMOKRACIA.

## Osobný život
Koncoš je ženatý s Máriou Koncošovou a má dve dcéry. Býva v Hnúšti.

## Referencie

Kategória:Slovenskí politici
Kategória:Politici SDĽ (1990)
Kategória:Predsedovia slovenských politických strán
Kategória:Ministri pôdohospodárstva a rozvoja vidieka Slovenskej republiky
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Absolventi Slovenskej poľnohospodárskej univerzity v Nitre
Kategória:Osobnosti z Tisovca
Vojtech Kondrót

**Vojtech Kondrót** (* 27. november 1940, Bratislava – † 19. január 2003, Bratislava) bol slovenský básnik a prekladateľ. 

## Životopis

Narodil sa v rodine colníka a vzdelanie získaval v Bernolákove, Senci a na prírodovedeckej fakulte Univerzity Komenského v Bratislave. Pôsobil ako profesor matematiky a fyziky (Tvrdošovce, Šurany), neskôr učil v Ivanke pri Dunaji. Od roku 1980 bol redaktorom vydavateľstva Slovenský spisovateľ, neskôr sa stal šéfredaktorom vydavateľstva Mladé letá. V 90. rokoch 20. storočia sa na čas vrátil k svojmu učiteľskému povolaniu, neskôr pracoval v Národnom literárnom centre.

## Tvorba

Začiatky jeho literárnej tvorby siahajú do obdobia jeho stredoškolských štúdií. Debutoval v roku 1963 v antológii mladej slovenskej poézie „Dúfam, že nevyrušujem, Eva“, prvá samostatná kniha mu vyšla v roku 1965. Vo svojich dielach vyjadroval veľmi jednoduché nálady a pocity, spojené väčšinou so životom na dedine a najmä s prírodou podunajskej roviny. Vracal sa k spomienkam na detstvo, používal rodinné motívy, zaoberal sa prehlbujúcimi sa problémami rodín, medziľudskými vzťahmi. Písal ako poéziu pre dospelých, tak i pre deti a mládež. Po Vojtechovi Mihálikovi prebral vedenie kútika poézie v Novom slove mladých, kde začínali uverejňovať svoje básne mnohí mladí slovenskí básnici. Prekladal z českej, no v drvivej väčšine z maďarskej poézie.

## Dielo
### Poézia pre dospelých

* 1965 – *Prázdniny šestnásťročného*
* 1969 – *Stromy s nami tromi*
* 1972 – *Spokornatenie
* [[1975]] – *Krajina*
* [[1976]] – *Podobnosť krajín*
* [[1979]] – *Rovina stola*
* [[1983]] – *Návrat tou istou cestou*
* [[1987]] – *Správy z domova*
* [[1990]] – *Zbierka riešených úloh*
* [[1992]] – *Zimopis*
* [[1995]] – *Letopis*
* [[1997]] – *Definície*
* [[1999]] – *Mám bosé srdce*
*2001 - Súkromná modlitba

=== Tvorba pre deti a mládež ===

* [[1978]] – *Aký vláčik sa ti páči*, leporelo
* [[1993]] – *Bobík Ondrík*

=== Ostatné diela ===

* [[1974]] – *Pocta*, kniha venovaná pamiatke [[Mirko Nešpor|Mirka Nešpora]] (spoluautori P. Štilich a E. Holečka)
* [[1989]] – *Poézia Tatier* (len spoluautor)
=== Preklady ===

* [[1968]] – *Most cez Dunaj*
* [[1971]] – [[Lajos Kassák]]: *Kôň zomrie, vtáky sa rozletia*
* [[1975]] – M. Babits: *Ostrov a more*
* [[1977]] – [[Gyula Illyés]]: *Ťažká zem*
* [[1980]] – *Mužný vek*
* [[1985]] – [[Karel Sýs]]: *Jesenné kúpanie*
* [[1987]] – [[Karel Sýs]]: *Být při tom''

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prekladatelia
Kategória:Slovenskí básnici
Kategória:Laureáti Ceny Jána Hollého
Kategória:Osobnosti z Bratislavy
2006 CU

**2005 CU** je planétka zo skupiny Apollo, patriaca súčasne medzi objekty pravidelne sa približujúce k Zemi (NEO). Pretože sa v budúcnosti môže priblížiť k Zemi, bola zaradená tiež medzi potenciálne nebezpečné planétky (PHA). Jej dráha nie je doposiaľ definitívne určená, preto jej nebolo doteraz pridelené katalógové číslo.

## Popis objektu

Vzhľadom na to, že bola pozorovaná iba jeden deň počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

## História

Planétku objavil 3. februára 2006 okolo 05:11 svetového času (UTC) na Mt. Lemon Observing Facility na vrchole rovnomennej hory v pohorí Catalina severovýchodne od Tucsonu, AZ (USA) 1,5metrovým ďalekohľadom s CCD kamerou v rámci programu Mt. Lemon Survey astronóm R. Hill. V čase objavu sa nachádzala vo vzdialenosti približne 33,1 mil. km a bola spozorovaná ako objekt hviezdnej veľkosti 19,2m.

Pretože určenie elementov dráhy tohto telesa bolo zo začiatku veľmi neisté a nedala sa vylúčiť ani kolízia so Zemou a to najmä v rokoch 2007, 2063 a 2080, bola najprv zaradená medzi potenciálne nebezpečné planétky (PHA). Ďalšie merania však ukázali, že v najbližších sto rokoch sa Zemi vyhne a preto bola 6. februára 2006 zo zoznamu PHA vyškrtnutá.

## Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 782 tis. km. Najbližšie priblíženie k Zemi na vzdialenosť 26,3 mil. km sa očakáva 15. augusta 2007. V 21. storočí dôjde ešte k ďalším priblíženiam tohto telesa k Zemi, a to opakovane v období od roku 2007 až do roku 2105. Najviac by sa v 21. storočí mala k Zemi priblížiť 31. augusta 2050 a to na vzdialenosť 2,2 mil. km.

## Externé odkazy

* Asteroid 2006 CU. - NEO page. NASA/JPL (nákres dráhy)  
* 2006 CU. - NeoDys 
* MPEC 2006-C30 : 2006 CU. - Minor Planet Center Circular (hlásenie objavu) 

Kategória:Skupina Apollo
Kategória:Potenciálne nebezpečné planétky
Kategória:Astronomické objekty objavené v roku 2006
Strana slovenskej obrody

**Strana slovenskej obrody** **(SSO)** bola politická strana na Slovensku založená v marci 1948 časťou členov (najmä z vedenia) Demokratickej strany, ktorá sa vtedy rozpadla. 

Bola založená ako „obrodená“ strana pod diktátom KSS. Bola súčasťou Národného frontu. Najvyšším orgánom bola slovenská konferencia. Tlačovým orgánom bol denník *Ľud*. 10. decembra 1989 sa táto strana prihlásila k odkazu povojnovej Demokratickej strany a prijala jej názov.

Predsedom strany sa v marci 1948 stal Ján Ševčík. Strana postupne radikálne strácala volebnú základňu (v januári 1948 mala DS 217 000 členov, v máji 1948 SSO iba 950). KSČ ani KSS jej napriek slabej pozícii nedôverovali a v štátnych funkciách mala iba minimálne zastúpenie.

V roku 1968 sa aj v SSO objavili reformné prúdy, ktoré však boli po roku 1969 potlačené. V roku 1983 vymenil na poste predsedu strany Jozef Šimúth  dlhoročného predsedu Jozefa Mjartana.  V období Šimúthovho predsedníctva vstupovali do SSO mladí technokrati, ale aj intelektuáli a umelci, známi herci ako Dušan Jamrich, Milan Kňažko a Marián Labuda.

Strana sa aktivizovala až okolo roku 1989, keď sa prihlásila k demokratizácii a 1.12.1989 sa rozhodla SSO vrátiť k názvu DS.

## Referencie


## Literatúra

* HORIČKA, Martin. *Gottwaldov demokrat. Zabudnutý príbeh Jána Ševčíka*. Bratislava: Slovart, 2021, 312 s. ISBN 978-80-556-4571-1


Kategória:Zaniknuté politické strany na Slovensku
Kategória:Národný front Čechov a Slovákov
Elektrická vodivosť

**Elektrická vodivosť** je fyzikálna veličina, ktorá vyjadruje schopnosť vodiča viesť elektrický prúd. Je prevrátenou hodnotou elektrického odporu

Čím väčšia je vodivosť, tým väčší elektrický prúd prechádza vodičom pri rovnakom napätí. Dobrý vodič má vysokú hodnotu vodivosti, zlý vodič má nízku hodnotu vodivosti.

## Označovanie
* Symbol veličiny: *G*
* Základná jednotka: siemens, značka jednotky: *S* (odvodenie v sústave SI: *S* = *[[Meter štvorcový|m<sup>−2</sup>]]·[[Kilogram|kg]]<sup>−1</sup>·[[Sekunda|s]]<sup>3</sup>·[[Ampér|A]]<sup>2</sup>* = *[[Ohm|Ω]]<sup>−1</sup>*)

## Výpočet
Elektrická vodivosť je definovaná vzťahom
:G = \frac{I}{U},
kde *I* je elektrický prúd pretekajúci vodičom a *U* je elektrické napätie na koncoch vodiča.

Elektrickú vodivosť *G* je možné vypočítať z vlastností vodiča podľa vzťahu:
:G = \sigma \frac{S}{l} ,
kde *σ* je konduktivita látky, *S* je obsah prierezu vodiča a *l* je dĺžka vodiča.

## Vlastnosti
Elektrická vodivosť je prevrátená hodnota elektrického odporu R, tzn.
:G = \frac {1}{R} 

Elektrická vodivosť sa vo všeobecnosti udáva v jednotkách siemens (značka **S**).

Kategória:Elektrotechnika
Kategória:Elektronika
Kategória:Elektrické veličiny
Fínska oslobodenecká armáda

náhľad|Dôstojník FOA (1939)
**Fínska oslobodenecká armáda**, respektíve **Fínska ľudová armáda** (**FOA**), predstavovala ozbrojené sily formálne podriadené Kuusinenovej Fínskej ľudovodemokratickej vláde, podporujúcej Červenú armádu pri invázii do Fínska. Vznikla krátko pred Zimnou vojnou v novembri 1939, zanikla v roku 1940 potom, čo sa Stalin vzdal svojho plánu na vojenské obsadenie celého Fínska. 

Teoreticky mala predstavovať armádu fínskych dobrovoľníkov, zloženú z Červených Fínov, ktorí utiekli do ZSSR po nevydarenom povstaní v roku 1918. V skutočnosti však túto charakteristiku spĺňal iba zanedbateľný zlomok regrútov. Väčšina jej členov bola násilne zverbovaná z obyvateľov Ruskej Karélie a nikdy nemala s Fínskom nič spoločného. Títo regrúti väčšinou ZSSR a Červenú armádu z celého srdca nenávideli. Pokiaľ k tomu dostali príležitosť, zabíjali svojich komisárov a buď utekali, alebo sa ochotne masovo vzdávali. Ako zajatci potom veľmi usilovne spolupracovali s Fínmi a prejavovali snahu získať vo Fínsku politický azyl. Dostala ho však iba malá časť z nich.

Celkovo bola FOA vedením Červenej armády hodnotená ako úplne nespoľahlivá a nepoužiteľná. Poľní velitelia, ktorým bola pridelená, ju označovali za príťaž a za výzvednú službu nepriateľa.
 

Kategória:Dejiny Fínska
John Ruskin

**John Ruskin** (* 8. február 1819, Londýn, Spojené kráľovstvo – † 20. január 1900, Brantwood) bol anglický spisovateľ, básnik, vedec a umelecký kritik.

## Dielo
* *The Poetry of Architecture* (1838)
* *The King of the Golden River* (1841)
* *Modern Painters* (1843)
* *Modern Painters II* (1846)
* *The Seven Lamps of Architecture* (1849)
* *Pre-Raphaelitism* (1851)
* *The Stones of Venice I* (1851)
* *The Stones of Venice II and III* (1853)
* *Architecture and Painting* (1854)
* *Modern Painters III* (1856)
* *The Harbours of England* (1856)
* *Political Economy of Art* (1857)
* *The Two Paths* (1859)
* *The Elements of Perspective* (1859)
* *Modern Painters IV* (1860)
* *Unto This Last* (1862)
* *Munera Pulveris (Essays on Political Economy)* (1862)
* *Cestus of Aglaia* (1864)
* *Sesame and Lilies* (1865)
* *The Ethics of the Dust* (1866)
* *The Crown of Wild Olive* (1867)
* *Time and Tide* (1867)
* *The Flamboyant Architecture of the Somme* (1869)
* *The Queen of the Air* (1869)
* *Verona and its Rivers* (1870)
* *Aratra Pentelici* (1872)
* *The Eagle's Nest* (1872)
* *Love's Meinie* (1873)
* *Ariadne Florentina* (1873)
* *Val d'Arno* (1874)
* *The Ethics of the Dust* 1875
* *Mornings in Florence* (1877)
* *Fiction, Fair and Foul* (1880)
* *Deucalion* (1883)
* *St Mark's Rest* (1884)
* *Storm-Clouds of the Nineteenth Century* (1884)
* *Bible of Amiens* (1885)
* *Proserpina* (1886)
* *Praeterita* (1889)

## Iné projekty

## Externé odkazy
* Brantwood, Ruskin 

Kategória:Anglickí spisovatelia
Kategória:Anglickí básnici
Kategória:Osobnosti z Londýna
Kategória:Preraffaelisti